Zhantas/Cleaned-Uzbek_Wikipedia huggingface dataset:
Hinda-Kosba Shohi masjidi

Hinda-Kosba Shohi masjidi Bangladeshning Rajshahi hududi tarkibidagi Joypurhat tumani Xetlal Upaziladagi Borail qishlogʻining Hinda hududida joylashgan masjiddir.

 Tavsifi 
Masjidni Abdulggʻofur Chishtiy loyihalagan. Uning koʻrsatmasi asosida Abdulxoliq Chishtiy 1958-yilda masjid qurilishiga boshchilik qilgan.

Masjid toʻrtburchak shaklda qurilgan boʻlib, uzunligi va kengligi ni tashkil qiladi. Bitta katta markaziy gumbaz va uning atrofida toʻrtta kichikroq gumbaz mavjud. Binoning shimoli-sharqida balandlikdagi alohida minorasi ham bor. Hududning shimoli-gʻarbiy qismida kichik hovuz qurilgan.

 Yana qarang 

 Bangladeshda islom
 Bangladeshdagi masjidlar roʻyxati

 

Turkum:Bangladeshdagi 20-asr masjidlari
Turkum:Bangladeshdagi gumbazli masjidlar
Turkum:Bangladeshdagi minorali masjidlar
Turkum:1958-yilda qurilgan masjidlar
Turkum:1958-yilda qurib bitkazilgan diniy binolar
Jamiyatul Falah masjidi

Jamiyatul Falah masjidi yoki Baytul Falah Bangladeshning Chittagong shahridagi eng katta masjid boʻlib, 5,000 nafar namozxonni sigʻdirish imkoniyatiga ega.

 Tavsifi 
Masjid WASA maydonining janubiy tomonida joylashgan. Masjidning sharqida katta hayitgoh (hayit namozlari maydoni) mavjud boʻlib, u shahardagi eng yirik Hayit al-Fitr va Hayit al-Adha namozlarining oʻqiladigan asosiy joylaridan biridir.

Masjid Chittagong City Corporation (Chittagong shahar hokimiyati) tomonidan boshqariladi. 2021-yil holatiga koʻra, masjidning imom-xatibi Sayyid Muhammad Abu Tolib Alovuddin Al-Qodiriy hisoblanadi.

 Yana qarang 

 Bangladeshda Islom
 Bangladeshdagi masjidlar roʻyxati

 

 

Turkum:Chittagongdagi masjidlar
Jiladpur masjidi

Jiladpur masjidi Bangladeshning Silhet mintaqasidagi Moulvibazar tumanida joylashgan uch gumbazli qadimiy masjiddir. Masjid milodiy 1500-yillarning oxirlarida qurilgan deb taxmin qilinadi.

 JOylashuvi 
Masjid Srimangal Upazilaning Ashidron Kengashidagi Jiladpur (Gʻarbiy Ashidron) qishlogʻida joylashgan. U Bilash daryosi boʻyida qurilgan. Masjidga butun mamlakatdan musulmonlar va musulmon boʻlmaganlar tashrif buyurishadi.

 Afsonalar 
Masjidning qurilishi haqida mahalliy afsona mavjud. Rivoyatga koʻra, bir kuni qishloq aholisi Bilash daryosi boʻyida yigʻilib, masjid qurishga qaror qilishgan. Ular shoshilinch ravishda reja tuzib, kun oxiriga kelib masjidning qurilish loyihasini tayyorlashgan. Ertasi kuni qurilishni boshlash niyatida uxlashgan. Ertalab qishloq aholisi qurilish maydoniga kelganlarida, uch gumbazli ohak-gʻishtli masjidni koʻrishgan va u qayerdan paydo boʻlganligi va kim tomonidan qurilganligini bilishmagan. Bugungi kunda ham Jiladpur masjidi „Gʻaybiy masjid“ deb ataladi, chunki mahalliy aholining eʼtiqodiga koʻra, uni musulmon jinlar bir kechada qurib bitkazishgan.

 Arxitekturasi 
Bu masjidni qurishda hech qanday metall armatura yoki oddiy gʻisht-sement qorishmasi ishlatilmagan. Bu xususiyati uni mintaqadagi boshqa masjidlardan farq qilovchi asosiy jihati hisoblanadi. Uch gumbaz usulida qurilish boburiylar arxitektura uslubiga oʻxshab ketadi. Masjid maydoni ni tashkil etib, bir vaqtning oʻzida 150 ta namozinni qabul qilish imkoniyatiga ega. Masjid muntazam ravishda taʼmirlanadi, mahalliy aholi tomonidan alohida hojatxona, tahoratxona va ayvon qurilgan.

 Yana qarang 

 Bangladeshda islom
 Bangladeshdagi masjidlar roʻyxati

 

Turkum:Bangladeshdagi 16-asr masjidlari
Turkum:Bangladeshdagi tarixiy joylar
Turkum:Bangladeshdagi gumbazli masjidlar
Turkum:Bangladeshdagi sunniy masjidlar
Sayyid Muhammadshoh Nuraniy

Sayyid Muhammadshoh Nuraniy  – Sofiya Imomiya Nurbaxshiya tasavvuf tariqatining maʼnaviy yetakchisiTarekh-e-Keris.

 Biografiyasi 
Nuraniy 1951-yilda Xaplu shahrida tugʻilgan. Islom diniga doir taʼlimni oʻz otasidan olgan. Keyinchalik Al Haj Sayyid Alishoh (mashhur musulmon olimidan) qoʻli ostida oʻqigan. 1979-yil 11-oktyabrdan 1983-yilgacha Shimoliy hududlar kengashi aʼzosi boʻlib boʻlgan. 1991-yil 8-noyabr kuni otasi Sayyid Aun Alishoh Aun-ul-Moʻminning vafot etgandan keyin Nurbaxshiya oliy rahbari (piri) boʻldi.
 

Turkum:Yashayotgan insonlar
Turkum:1951-yilda tugʻilganlar
Turkum:Pokistonlik soʻfiylar
Kamalapur masjidi

Kamalapur masjidi, shuningdek Masumxon masjidi nomi bilan ham tanilgan, Bangladeshning Barisal tumanida joylashgan kvadrat shaklidagi uch gumbazli qadimiy masjid va arxeologik yodgorlikdir. U Gournadi Upazila tarkibidagi Kamalapur qishlogʻida joylashgan. Masjid 16-asrda boburiylar uslubida qurilgan.

 Tarixi 
Masjid 1975-yildan beri Arxeologiya boʻlimi himoyasidagi yodgorlik hisoblanadi.

 Xususiyatlari 
Masjid devorlarining qalinligi oʻrtacha boʻlib, shimoldan janubga tomon uzunligi va sharqdan gʻarbga tomon uzunlikka ega. Masjidda beshta arkali darvoza mavjud boʻlib, ularning uchtasi sharq tomonda, bittasi shimol va yana bittasi janub tomonda joylashgan. Sharqiy tomondagi markaziy arka boshqalaridan kattaroqdir.

 Galereya 

 Yana qarang 

 Bangladeshda islom
 Bangladeshdagi masjidlar roʻyxati
 Bangladeshdagi arxeologik joylar roʻyxati

 

 

Turkum:Hindistonda 16-asrda qurilgan binolar
Turkum:Bangladeshdagi 16-asr masjidlari
Turkum:Barisal tumanidagi arxeologik joylar
Turkum:Bangladeshdagi gumbazli masjidlar
Turkum:Bangladeshdagi minorali masjidlar
Abraq jangi

Abraq jangi – Saudiya Arabistonining markaziy-gʻarbiy qismida joylashgan Najd mintaqasidagi Abraq hududida, al-Hinakiya shahridan taxminan 8 kilometr (5,0 mil) shimolda sodir boʻlgan jang. Ushbu jang 632-yilning avgust oyi oʻrtalarida boʻlib oʻtgan. Ogʻa Ali Ibrohim Akramning yozishicha, ushbu jangda xalifa Abu Bakr Siddiq boshchiligidagi Roshidun xalifaligi kuchlari hamda general Hibal ibn Xuvaylid boshchiligidagi qoʻzgʻolonchi arab qabilalari ishtirok etganKhalid Bin Al-Waleed Sword Of Allah by A. I. Akram – 2009 / Page 87Tulayhaning akasi.

Bu gʻalaba Madina mudofaasiga oid harbiy harakatlarning yakunlanganiniKhalid Bin Al-Waleed Sword Of Allah by A. I. Akram – 2009 / Page 89, Abu Bakr as-Siddiq tomonidan butun Arabiston yarim oroli keng koʻlamli hujum rejalari boshlanganiniKhalid Bin Al-Waleed Sword Of Allah by A. I. Akram – 2009 / Page 90Para Penyokong Muhammad: Generasi Penghulu Syurga by Zhaenal Fanani, Dzulkhairi Mohd Noor – 2022 / Page XThe History of al-Tabari Vol. 10: The Conquest of Arabia: The Riddah Wars A. D. 632-633/A. H. by Muhammad ibn Jarir al-Tabari – 1993 / Pages 79 & 80 hamda jangdan qochgan magʻlub qabilalarning Buzaxa hududida yagona kuch sifatida qayta birlashishini anglatdiThe History of al-Tabari Vol. 10: The Conquest of Arabia: The Riddah Wars A. D. 632-633/A. H. by Muhammad ibn Jarir al-Tabari – 1993 / Page 79

 Izohlar 

 

Turkum:Ridda urushlari
Turkum:632
Qozogʻiston Olimpiada oʻyinlarida

Qozogʻiston Olimpiada oʻyinlarida  – Qozogʻiston mustaqil jamoa sifatida birinchi marta 1994-yilda Olimpiada oʻyinlarida ishtirok etgan. 1988-yilgacha qozogʻistonlik sportchilar Sovet Ittifoqi jamoasida qatnashgan. Sovet Ittifoqi parchalanib 1992-yilgi Yozgi Olimpiadada Barselonada va Qishki Olimpiadada Al’bervil’da qozogʻistonlik sportchilar Birlashgan jamoa tarkibida Olimpiya bayrogʻi ostida qatnashgan, 1994-yilgi Qishki Olimpiadadan boshlab esa alohida jamoa sifatida oʻz bayrogʻi ostida ishtirok eta boshlagan. Ikki yildan soʻng, qozogʻistonlik sportchilar mustaqil jamoa sifatida birinchi marta 1996-yilgi Yozgi Olimpiada oʻyinlarida Atlanta shahrida ishtirok etdilar.

Jami 7 ta Yozgi va 7 ta Qishki Olimpiada oʻyinlarida ishtirok etildi, shu jumladan 72 ta yozgi va 9 ta qishki medal qoʻlga kiritildi.

Qozogʻiston 2022-yilgi Qishki Olimpiada oʻyinlarini Olmoatida oʻtkazish uchun ariza bergan, ammo Xalqaro Olimpiya qoʻmitasining ovoz berish natijalariga koʻra, ularning oʻtkazilishi joyi Pekin deb tanlandi. Pekin 2008-yilgi Yozgi Olimpiada oʻyinlarini oʻtkazgan shahardir.

 Doping mojarosi 
2016-yilda qozogʻistonlik olimpiada sportchilari Pekin 2008 va London 2012 Olimpiadalarida qoʻlga kiritgan bir nechta medallardan mahrum boʻldi.

 

Turkum:Qozogʻiston Olimpiada oʻyinlarida
Katabon masjidi

Katabon masjidi Bangladeshning Dakka shahridagi Shohbogʻ hududida joylashgan musulmon missionerlari markazidir. U „Bangladesh Masjid Mission“ tashkilotining tadbirlari oʻtkaziladigan asosiy joy hisoblanadi va rasmiy ravishda „Bangladesh Masjid Mission Complex Central Mosque“ (Bangladesh masjid missiyasi majmuasi markaziy masjidi) nomi bilan tanilgan. Masjid bir vaqtlar Dakka navoblarining oilaviy otxonalari joylashgan hududga yaqin joyda qurilgan.

Masjid tarkibida „Islamic Economics Research Bureau“ (Islom Iqtisodiyoti Tadqiqot Byurosi) faoliyat yuritadi, u „zamonaviy islom banki va moliyasi sohasidagi mutaxassislar, akademiklar va talabalarning intellektual salohiyatini sinergiya qilish“ uchun ishlaydiMohammen Nasir Jawed, Year Book of the Muslim World, page 167, South Asia Books, 2006, . Bangladesh Masjid Mission Bangladeshda islomning anʼanaviy shaklini targʻib qiladi.

 Yana qarang 

 Bangladeshda Islom
 Bangladeshdagi masjidlar roʻyxati

 

 
 Katabon masjidi WikiMapiada
 „Bangladesh Masjid Mission“ rasmiy veb-sayti

Turkum:Dakkadagi masjidlar
Turkum:Bangladeshdagi sunniy masjidlar
Another One of Me

„Another One of Me“ – amerikalik repper Diddy, kanadalik qoʻshiqchi The Weeknd, marokashlik-amerikalik repper French Montana va britaniyalik-amerikalik repper 21 Savage tomonidan ijro etilgan qoʻshiq. 2023-yil 15-sentabr kuni Love Records va Motown leybllari orqali Diddyning beshinchi studiyaviy albomi – The Love Album: Off the Gridning yagona singli sifatida albom bilan birga chiqarilgan.

Diddy, The Weeknd va 21 Savage bundan avval 2023-yilda Metro Boominning „Creepinʼ“ qoʻshigʻi remiksida hamkorlik qilishgan. The Weekndning gastrol safarlari vaqtida bu qoʻshiq soʻnggi hamkorlikdagi treki deb aytilgan. Biroq, keyinchalik u 2024-yilda Future va Metro Boominning We Donʼt Trust You nomli hamkorlikdagi albomidan oʻrin olgan „Young Metro“ qoʻshigʻida yana ishtirok etdi.

 Tarixi va kompozitsiyasi 
The Weeknd ushbu trekning demo versiyasini birinchi marta oʻzining Memento Mori nomli radio dasturida taqdim etgan boʻlib, bu versiya 2013-yilgi ilk studiyaviy albomi – Kiss Landning ovoz yozish ishlari davomida yozib olinganini aytgan. 2023-yil 9-avgust kuni Polshaning Varshava shahrida boʻlib oʻtgan After Hours til Dawn gastrol konserti vaqtida The Weeknd ushbu qoʻshiqni ilk bor namoyish etib, uni „butun faoliyati davomidagi soʻnggi hamkorlikdagi chiqishi“ deb eʼlon qilgan. Biroq bu gaplar yolgʻon boʻlib chiqdi, chunki u 2024-yilda Future va Metro Boominning birinchi hamkorlik albomi We Donʼt Trust Youdagi „Young Metro“ qoʻshigʻida va We Still Donʼt Trust You nomli ikkinchi hamkorlik albomidagi uchta qoʻshiqda yana ishtirok etdi.

Qoʻshiqda toʻrt qoʻshiqchi alohida oʻzlariga tegishli qismlarni ijro etishadi; Uproxx jurnalisti Alex Gonzalez esa The Weeknd kuylagan qism soʻzlarini „kuchli va ruhlantiruvchi xayrlashuv“ deb atadi. Abel quyidagicha kuylaydi: „Menga oʻxshashi endi qayta paydo boʻlmaydi“. Qoʻshiqda ingliz barabanchisi Phil Collinsning 1981-yilda chiqargan „In the Air Tonight“ nomli qoʻshigʻidan olingan baraban sempli ishlatilgan.

 Musiqiy klip 
„Another One of Me“ qoʻshigʻi uchun James Larese tomonidan suratga olingan rasmiy videoklip 2023-yil 15-sentabrda qoʻshiq va albom bilan birgalikda chiqarildi. The Weeknd, French Montana va 21 Savage sci-fi uslubdagi — havoda muallaq yurgan shisha parchalari va antiutopik koʻrinishga ega geometrik haykallar bilan toʻldirilgan manzarada paydo boʻladi. Diddy kadrga kirib kelganida fon ham, musiqa ham sokinlashadi.

 Chartlar 
+„Another One of Me“ning chartlardagi oʻrniChart (2023)Eng yuqorioʻrinInternational (IFPI)13Hot Singles (RMNZ)11

 Chiqarilish tarixi 
+„Another One of Me“ning chiqarilish tarixiHududSanaFormatLeyblHar xil2023-yil 15-sentabr

 

Turkum:2023-yil qoʻshiqlari
Turkum:2023-yil singllari
Turkum:Sean Combs qoʻshiqlari
Turkum:The Weeknd qoʻshiqlari
Turkum:French Montana qoʻshiqlari
Turkum:21 Savage qoʻshiqlari
Turkum:The Weeknd tomonidan yozilgan qoʻshiqlar
Morris S. Seale

Morris Sigel Seale (1896-yil 14-iyul – 1993-yil 29-avgust) – yahudiy oilasida tugʻilgan olim va ilohiyotshunos. Yahudiy, nasroniy va musulmon anʼanalari haqida yozgan hamda dinlar oʻrtasidagi aloqalarni chuqur oʻrgangan. U uchta nufuzli kitob yozgan va Journal of Biblical Literature va The Muslim World kabi ilohiyot jurnallariga koʻplab maqolalar taqdim etganAnn Barr, ‘Porter, Dorothea Noelle Naomi (1927–2000)’, Oxford Dictionary of National Biography, Oxford University Press, 2004.

U Belfast Qirolicha universitetida ilohiyot boʻyicha taʼlim olgan. Yahuniylikdan nasroniylikka oʻtgandan soʻng Damashqdagi Irlandiya presviterian missiyasida xizmat qilganLeslie J. McLoughlin, In a Sea of Knowledge: British Arabists in the Twentieth Century (Garnet & Ithaca Press, 2002: ), p. 210.Ann Barr, ‘Porter, Dorothea Noelle Naomi (1927–2000)’, Oxford Dictionary of National Biography, Oxford University Press, 2004.

Oʻgʻli Patrik Seale britaniyalik jurnalist va asosan Yaqin Sharq boʻyicha faoliyat yuritadigan yozuvchi edi. Uning qizlaridan biri modelyer Thea Porter, ikkinchisi Barbara — yaxtachi va restavrator Beecher Moorega turmushga chiqqan.

 

Turkum:1993-yilda vafot etganlar
Turkum:1896-yilda tugʻilganlar
Turkum:Isroillik yahudiylar
Turkum:Isroillik arabistlar
Qismat Mariya masjidi

Qismat Mariya masjidi Bangladeshning Rajshohiy tumani tarkibidagi Durgapur Upazilada joylashgan Mariya qishlogʻidagi qadimiy masjiddir.

Taxminan 1500-yillarda qurilgan bu masjid Bangladesh arxeologiya departamenti tomonidan himoyalangan yodgorliklar roʻyxatiga kiritilgan. Kichik hajmli toʻrtburchak shaklidagi masjidning uchta kirish joyi mavjud. Masjidning janubida „Bibir Gʻor“ nomi bilan mashhur boʻlgan ikki qavatli kichik bino joylashgan. Masjidda juma namozlari ham oʻqiladi.

 Yana qarang 

 Bangladeshda Islom
 Bangladeshdagi masjidlar roʻyxati
 Bangladeshdagi arxeologik joylar roʻyxati

 

 

Turkum:Bangladeshdagi 16-asr masjidlari
Turkum:Bangladeshdagi gumbazli masjidlar
Turkum:1500-yilda qurib bitkazilgan diniy binolar
Laldigi masjidi

Laldigi masjidi Bangladeshning Rangpur tumani tarkibidagi Badarganj Upazilada joylashgan Laldigi hududidagi qadimiy sunniy masjididir.

 Tarixi 
Masjid 17-asr oxiri – 18-asr boshlarida qurilgan deb taxmin qilinadi. Qurilishning aniq sanasi nomaʼlum. Masjidning sharqiy tomonida yozuvli lavha boʻlgan, ammo u hozirgacha saqlanib qolmagan. Banglapedia maʼlumotlariga koʻra, masjidning meʼmoriy uslubi yaqin atrofdagi masjidlar (masalan, 1680-yilda qurilgan Kishoreganjdagi Goray masjidi va 17-asr oxirida qurilgan Bagerhotdagi Chaksri masjidi)ga oʻxshab ketadi.

Masjid foydalanilmay qolgan va tashlab ketilgan. Bengalda Britaniya hukmronligi davrida bu masjid qayta ochilgan va masjid devorlarini qoplagan oʻsimliklardan tozalangan.

 Arxitekturasi 
Bu masjidning meʼmorchiligi Boburiylar haykaltaroshlik sanʼatiga oʻxshab ketadi.

 Yana qarang 

 Bangladeshda Islom
 Bangladeshdagi masjidlar roʻyxati

 

 

Turkum:Bangladeshdagi 17-asr masjidlari
Turkum:Bangladeshdagi sunniy masjidlar
Masjidkur masjidi

Masjidkur masjidi – Bangladeshning Xulna tumani tarkibidagi Koyra Upazilada joylashgan masjid va arxeologik yodgorlikdir. Masjid Kapotaksha daryosi boʻyida va Sundarbans qoʻriqxonasiga juda yaqin hududda joylashgan.

 Tavsifi 
1947-yilda Hindiston boʻlingan vaqtida, bu hudud oʻrmonlar bilan qoplangan edi. Keyinchalik arxeologik qazishmalar natijasida yer ostidagi masjid topilgan. Masjid topilganida hech qanday yozuvli lavhalar topilmagan, shuning uchun uning qurilish vaqti haqida aniq maʼlumot yoʻq. „Masjidkur“ nomi masjid chuqur yer ostidan qazib topilganligi sababli berilgan. Arxeologlarning fikricha, bu masjid Xon Jahon Ali hukmronligi davrida qurilgan boʻlishi mumkin, chunki bu hudud aynan uning qoʻl ostidagi yer-mulklardan biri boʻlgan.

Masjidning har bir devori taxminan qalinlikka ega. U kvadrat shaklda qurilgan boʻlib, tashqi uzunligi , ichki uzunligi esa ni tashkil qiladi. Masjid oldida uchta darvoza va ichkarida toʻrtta tosh ustun mavjud. Devorlar va ustunlar bilan birga uch qator boʻlib joylashgan toʻqqizta gumbaz ham bor.

 Yana qarang 

 Bangladeshda Islom
 Bangladeshdagi masjidlar roʻyxati
 Bangladeshdagi arxeologik joylar roʻyxati

 

 

Turkum:Bangladeshdagi gumbazli masjidlar
Eʼzozxon Karimova

Karimova Eʼzozxon Gafurjanovna (1973-yil, Namangan tumani, Namangan viloyati, OʻzSSR) – oʻzbek davlat arbobi. 2025-yil 7-may maktabgacha va maktab taʼlimi vaziri oʻrinbosari – Nizomiy nomidagi Oʻzbekiston milliy pedagogika universiteti rektori lavozimiga tayinlandi. 2025-yil 31-iyulda maktabgacha va maktab taʼlimi vaziri lavozimiga tayinlangan.

 Tarjimai holi 
1990-yili Hamid Olimjon nomidagi umumtaʼlim maktabini tamomlab, ToshDUning falsafa fakultetiga oʻqishga topshirgan. 1996-yil universitetni yakunlab, aspiranturada oʻqishda qoldi. 2003-yilda ijtimoiy psixologiya va sotsialogiya ixtisosligi boʻyicha nomzodlik dissertatsiyasini himoya qildi.

 Mehnat faoliyati 
 1990—1991-yillar – Kosonsoy tumanidagi 28-oʻrta maktabda ish yurituvchi.
 1991—1992-yillar – Kosonsoy tumanidagi Boborahim Mashrab nomli 30-sonli maktab tarix va jamiyatshunoslik fanlari oʻqituvchisi.
 1992—1994-yillar – Kosonsoy tumanidagi 35-sonli maktab tarix va jamiyatshunoslik fanlari oʻqituvchisi.
 1994—1995-yillar – Kosonsoy tumani xalq taʼlimi boʻlimiga qarashli 29-son bolalar va oʻsmirlar sport maktabi ish yurituvchisi.
 1995—1996-yillar – Toshkent davlat universiteti falsafa fakulteti falsafa kafedrasi katta laboranti.
 1996—2001-yillar – Nabi Gʻaniyev nomli Toshkent kino texnikumi gumanitar fanlar oʻqituvchisi.
 2001—2004-yillar – Toshkent axborot texnologiyalari universiteti falsafa kafedrasi assistenti.
 2004—2009-yillar – Toshkent axborot texnologiyalari universiteti maʼnaviyat va maʼrifat boshqarmasi boshligʻi, falsafa kafedrasi mudiri.
 2009—2010-yillar – Toshkent davlat madaniyat instituti Oʻzbekistonda demokratik jamiyat qurish nazariyasi va amaliyoti va ijtimoiy fanlar kafedrasi mudiri va Toshkent axborot texnologiyalari universiteti „Maʼnaviy-ahloqiy tarbiya“ boshqarmasi boshligʻi.
 2010—2011-yillar – Toshkent axborot texnologiyalari univeriteti Metodika markazi boshligʻi va maʼnanaviy axloqiy tarbiya ishlari boʻyicha prorektori vazifasini vaqtincha bajaruvchi.
 2011—2021-yillar – Muhammad al-Xorazmiy nomidagi Toshkent axborot texnologiyalari universitetining Yoshlar bilan ishlash, maʼnaviyat va maʼrifat boʻlimi boshligʻi.
 2021—2021-yillar – Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi Oʻquvchilarni maʼnaviy-maʼrifiy tarbiyalash va psixologik qoʻllab-quvvatlash boʻlimi boshligʻi.
 2021—2023-yillar – Oʻzbekiston Respublikasi Prezident taʼlim muassasalari direktorining maʼnaviy ishlar samaradorligini oshirish va davlat tilida ish davlat tili toʻgʻrisidagi qonun hujjatlariga rioya etilishini taʼminlash masalalari boʻyicha maslahatchisi.
 2023—2024-yillar – „Yangi Oʻzbekiston“ universiteti Yoshlar masalalari va maʼnaviy-maʼrifiy ishlar boʻyicha prorektori.
 2024—2024-yillar – Ixtisoslashtirilgan taʼlim muassasalari agentligi direktor maslahatchisi.
 2025-yil 7-maydan 2025-yil 31-iyulgacha Maktabgacha va maktab taʼlimi vaziri oʻrinbosari – Nizomiy nomidagi Oʻzbekiston milliy pedagogika universiteti rektori.
 2025-yil 31-iyuldan Maktabgacha va maktab taʼlimi vaziri.

 

Turkum:Oʻzbekiston yetakchilari
Turkum:Yashayotgan insonlar
Turkum:1973-yilda tugʻilganlar
Abdulloh as-Samohijiy

Abdulloh Tolih as-Samohijiy (1675 – 1722)  – Safaviylar davrida yashagan bahraynlik shia islom olimi. Muharraq orolidagi Samahiy qishlogʻida tugʻilgan va koʻplab bahraynlik zamondoshlari singari u ham Axbariy ilohiyot maktabining izdoshi edi. Garchi otasi axboriylarga nafrat bilan qaraydigan sof usuliy boʻlsa-da, u Axbariy yoʻnalishini tanlagan ediJuan Cole, Sacred Space and Holy War, IB Tauris, 2007 p53. Uning ustozlari orasida Sulaymon ibn Abdulloh al-Mahudiy ham bor ediSchmidtke, Sabine. „The ijaza from 'Abd Allah b. Salih al-Samahiji to Nasir al-Jarudi al-Qatifi: A Source for the Twelver Shi’i Scholarly Tradition of Bahrayn.“ Madelung, Wilferd, Farhad Daftar and W Josef Meri. Culture and Memory in Medieval Islam. I. B. Tauris, 2003. 66..

1717-yilda Ummonning Bahraynga bostirib kirishidan soʻng, Samahijiy Isfahonga qochib, u yerda qisqa muddat Shayx ul-islom sifatida xizmat qildiAndrew J. Newman, The Nature of the Akhbārī/Uṣūlī Dispute in Late Ṣafawid Iran. Part 1: 'Abdallāh al-Samāhijī's "Munyat al-Mumārisīn Bulletin of the School of Oriental and African Studies, University of London, Vol. 55, No. 1 (1992), pp. 22-51. KeyinroqBehbexonga koʻchib oʻtdi va shu yerda 1722-yilda vafot etdi.

Asarlari orasida arab tilidagi „Munyat al Mumarisin“ ham bor boʻlib, unda „Axbariy – Usuliy“ ixtilofi koʻrib chiqiladi.
 

Turkum:1723-yilda vafot etganlar
Turkum:1675-yilda tugʻilganlar
Mithapukur masjidi

Mithapukur masjidi – Bangladeshning Rangpur tumani tarkibidagi Mithapukur shahrida joylashgan 19-asr boshlariga oid masjiddir. Dalillar shuni koʻrsatadiki, u Boburiylar davrida qurilgan va Arxeologiya departamenti tomonidan Bangladeshning arxeologik yodgorligi sifatida roʻyxatga olingan.

Masjid Rangpur-Bogra magistral yoʻlida, Rangpur tuman markazidan janubda, Mithapukur Upazila shtab-kvartirasining shimoli-gʻarbiy qismida joylashgan.

 Tavsifi 
Masjid lavhasidagi yozuvlardagi maʼlumotlarga koʻra, masjid Shayx Sobirning oʻgʻli va Shayx Moazzamning nabirasi Shayx Muhammad Asin tomonidan qurdirilgan. Qurilish ishlari hijriy 1226-yil (milodiy 1811-yil) juma kuni yakunlangan.

Masjid toʻrtburchaklar shaklda qurilgan boʻlib, uchta gumbazga ega.

 Yana qarang 

 Bangladeshda Islom
 Bangladeshdagi masjidlar roʻyxati

 

 

Turkum:Bangladeshdagi 19-asr masjidlari
Turkum:Bangladeshdagi gumbazli masjidlar
Turkum:1810-yillarda qurilgan masjidlar
Turkum:1812-yilda qurib bitkazilgan diniy binolar
Ridda urushlari

Ridda urushlari birinchi xalifa Abu Bakr Siddiq tomonidan isyonkor arab qabilalariga qarshi boshlangan bir qator harbiy yurishlar boʻlib, ayrim qoʻzgʻolonlar oʻzini payg‘ambar deya daʼvo qilgan raqib yetakchi kishilar tomonidan boshqarilgan. Bu urushlar 632-yilda islom paygʻambari Muhammad vafotidan soʻng boshlangan va keyingi yili yakunlangan, barcha janglarda Roshidun xalifaligi gʻalaba qozonganLaura V. Vaglieri in The Cambridge History of Islam, p.58.

632-yil sentyabr oyida Banu Azd qabilasi boshligʻi Laqit Ummon hududiga hujum qilish uchun lashkar tayyorladi. Biroq qoʻmondon Hudayfa boshchiligidagi qoʻshinlar Laqit va uning isyonchi qoʻshinini tor-mor keltirdi. Keyingi oyda Shimoliy Arabiston va Yamanda yana isyonchilar hujumlari yuz berdi, biroq ular ham magʻlubiyatga uchradi. Biroz oʻtib, Banu Hanifa qabilasining boshligʻi, oʻzini paygʻambar deb daʼvo qilgan Musaylima taxminan 40 000 kishilik lashkari bilan Yamoma jangida oʻldirildi. Soʻnggi katta isyon esa 633-yilning yanvar oyida Hazramavtdagi Kinda qabilasi tomonidan amalga oshirildi. 633-yil iyun oyida barcha yurishlar yakunlandi va Abu Bakr butun Arabiston qabilalarini birlashtirishga muvaffaq boʻldi.

 

Turkum:632
Turkum:633
Turkum:Ridda urushlari
Sahl ibn Saʼd

Sahl ibn Saʼd as-Saʼidiy  – sahoba, ansoriylardan biri va ilk musulmon olimi. Hijriy 91-yilda vafot etgan. Musulmon boʻlib tugʻilgan. 188 ta hadis rivoyat qilganUSC-MSA Compendium of Muslim Texts . Oysha bintu Xuzaymaga uylanib, Abbos ibn Sahl ismli oʻgʻil koʻrgan.
 

Turkum:Sahobalar
Turkum:Tugʻilgan yili nomaʼlum boʻlgan kishilar
Turkum:710-yilda vafot etganlar
Shurahbil ibn Simt

Shurahbil ibn as-Simt ibn al-Asvad al-Kindiy  – Kinda qabilasiga mansub sarkarda, 636-yilda sodir boʻlgan Qodisiya jangida musulmon qoʻshinlari safida sosoniy Fors imperiyasiga qarshi jang qilgan. Keyinchalik Himsda yashagan va Muoviya ibn Abu Sufyonning Suriyadagi noibi (639—661), Muoviyaning xalifalik davrida (661—668) esa unga yaqin doiradagi arboblardan boʻlgan.

 Hayoti 
Shurahbil kindiylar boshligʻi Simt ibn al-Asvadning oʻgʻli edi. Islom paygʻambari Muhammadning vafotidan soʻng Shurahbil va uning otasi Madinada tashkil etilgan musulmon davlatiga sadoqat bilan xizmat qildilar va Ridda urushlarida Madinadan chiqqan arab qabilalariga qarshi janglarda alohida mardonavorlik koʻrsatishdi. Natijada, ularning obroʻsi Madinada Al-Ashʼas ibn Qaysdan ham oshib ketdi, chunki al-Ash’as Ridda urushlarida musulmonlarga qarshi kurashgan va keyinchalik Yamanda magʻlubiyatga uchraganidan soʻng tavba qilgan edi. 630-yillarning oʻrtalari va oxirlarida Simt Suriyaning musulmonlar tomonidan zabt etilishida muhim rol oʻynagan boʻlsa, Shurahbil Iroqning musulmonlar tomonidan zabt etilishida yaxshi jang olib borgan. Iroqdagi musulmonlar qoʻmondoni Saʼd ibn Abu Vaqqos 636-yilgi Qodisiya jangida Shurahbilni musulmon qoʻshinining chap qanoti boshligʻi etib tayinlagan. Sosoniylar ustidan gʻalaba qozonilgach, Shurahbil Saʼd tomonidan Sosoniy poytaxti al-Madaʼin (Ktesifon) noibi etib tayinlangan. U Kufada yangi tashkil etilgan arab garnizon shahrida yashagan, ammo al-Ash’asga qarshi boʻlgan kindiylar orasidagi raqobatda zaiflashib, nihoyat, otasi bilan birga Himsga koʻchib ketgan.

 

Turkum:Ridda urushlari
Turkum:Birinchi fitnada ishtirok etgan kishilar
Turkum:Roshidun xalifaligi generallari
Abdulloh ibn Suvar al-Abdiy

Abdulloh ibn Suvar al-Abdiy ilk islom davrida harbiy qoʻmondon va noib boʻlgan. Shuningdek, hozirgi Pokistonning Sind mintaqasini zabt etishda muhim rol oʻynaganligi bilan mashhur.

 Harbiy yurishlari 
Abdulloh ibn Suvar Umaviylar xalifaligi davridagi harbiy yurishlarda katta rol oʻynagan. Ikkinchi xalifa Umar ibn al-Xattob tomonidan Sind yurishiga yuborilgan. Ushbu yurish musulmonlar hukmronligining Hindiston yarimorolida kengayishiga olib kelgan.

 Kaykanning zabt etilishi 
659–664-yillar oraligʻida koʻplab Qiqaniy Jatlar al-Abdiy tomonidan Iroqqa asirga olib ketilgan. Al-Abdiy Sind atrofidagi hududlar noibi etib tayinlangan.

 Fathlari va boshqaruvi 
Abdiyning harbiy mahorati Kalat mintaqasidagi muvaffaqiyatli yurishlarida namoyon boʻlgan, ammo u aynan shu jangda shahid boʻlgan. Uning zabt etgan hududlari Sind va Makran mintaqalarida musulmonlar hukmronligining kengayishiga asos boʻlgan. Vafotidan soʻng, Sinon ibn Salama al-Hazliy uning yurishlarini davom ettirib, hududni musulmonlar nazoratiga olishga muvaffaq boʻlgan.

 Oʻlimi 
Amir Abdulloh ibn Amir yoki xalifa Muoviya I ning oʻzi al-Abdiyni Sindning Kaykan hududiga yuborgani aytiladi. U yerda al-Abdiy turli janglarda ishtirok etgan, birmuncha yutuqlarga erishgan, biroq Jatlar tomonidan halok qilingan deb hisoblaniladi.

 

Turkum:Umaviylar xalifaligining harbiy harakatlari tarixi
Turkum:667-yilda vafot etganlar
Asavira

Asavira  – Roshidun va Umaviylar xalifaligining harbiy qismi. Boʻlinma dastlab Sosoniylar qoʻshinining asvaran boʻlimi tarkibiga kirgan Eron zodagonlaridan iborat edi. 703-yilga kelib, Hajjoj ibn Yusuf tomonidan tarqatib yuborilgan.

 Tarixi 
Arablarning Eronga bosqini paytida Sosoniylar shohi Yazdigard III Siyoh al-Usvariy boshchiligida 1 000 nafar otliq askarni Xuzistonni himoya qilish uchun yuborgan. Bu 1 000 kishi etnik jihatdan isfahonlik eroniylar, Isfahon hamda Xuziston oʻrtasidagi hududdan boʻlib, ular Sosoniylar armiyasining asvaran boʻlinmasida xizmat qilgan. Shushtar qamalida (641—642) ular arablar tomoniga oʻtib ketgan va Basrada qoʻnim topib, shu yerda davlatdan maosh olgan. Qolaversa, ularning islomni qabul qilganliklari va Iroq janubidagi Banu Tamim qabilasi bilan ittifoq tuzganliklari haqida ham xabarlar bor. Biroq ularning islomni qabul qilgani haqidagi maʼlumot shubhali deb hisoblaniladi, chunki oradan 15 yil oʻtib ham ular orasida hanuz zardushtiylik diniga oid ismli shaxslar, masalan, Mah-Afridhan kabi kishilar uchragan.

 

Turkum:Umaviylar xalifaligining harbiy harakatlari tarixi
Irina Nozdrovska

Irina Nozdrovska (1979-yil 27-yanvar, Demidov, Kiyev viloyati, SSSR – 2017-yil 29-dekabrga oʻtar kechasi, Vishgorod tumani, Ukraina) ukrainalik huquqshunos edi. 2015-yilda uning singlisi Kiyev sudyasining jiyani Dmitriy Rossoshanskiy haydagan mashina ostida qolib halok boʻlgan. Nozdrovska Rossoshanskiyga qarshi ish ochgan va 2017-yil may oyida u 7 yilga qamoq jazosiga hukm qilingan.

Nozdrovska 2017-yil 29-dekabrda yoʻqolgani haqida xabar berilgan. Uning jasadi 2018-yil 1-yanvarda Kiyev chekkasidagi daryodan topilgan va qotillik boʻyicha tergov ochilgan. Sud-tibbiy ekspertiza tahlillariga koʻra, boʻyinda koʻp sonli pichoqdan qolgan yaralar borligi aniqlanganTom Parfitt,
 Campaigning Ukrainian lawyer found dead, The Times, (January 2, 2017).Ukraine murder probe over lawyer Nozdrovska's death, BBC, (January 2, 2017).Kyiv demonstrators rally for justice in murder of lawyer Iryna Nozdrovska, Kyiv Post, (January 2, 2017).Ukrainian Activist Lawyer Nozdrovska Died Of Stab Wounds, Radio Free Europe, (January 3, 2017).Roman Goncharenko, Murder of lawyer Iryna Nozdrovska shakes Ukrainians' faith in justice system, Deutsche Welle, January 5, 2018..

 Singlisining oʻlimi 
2015-yilda Nozdrovskaning singlisi Kiyev sudyasining jiyani Dmitriy Rossoshanskiy haydagan mashina ostida qolib halok boʻlgan. 2017-yil may oyida Rossoshanskiy 7 yilga qamoq jazosiga hukm qilingan. Nozdrovskaning advokati Vitaliy Matselyuk bu ishning ommaviy eʼtirozga sabab boʻlgani Kiyev hokimiyatini harakatga undaganini aytgan. „Ommaviy axborot vositalarisiz bu ish hech qanday natijaga erishmasdi“, deydi u. Rossoshanskiyning shikoyati 2017-yil 27-dekabrda rad etilgan. Oradan ikki kun oʻtib, 29-dekabr kuni Nozdrovska gʻoyib boʻlgan.

 

Turkum:1979-yilda tugʻilganlar
Turkum:2010-yillarda yoʻqolgan shaxslar
Turkum:2017-yilda vafot etganlar
Turkum:Qotillik qurboni boʻlgan ayollar
Turkum:Yoʻqolib keyin topilgan ukrainaliklar
Turkum:Ukrainada yoʻqolgan shaxslar ishlari
Turkum:Ukrainada o‘ldirilgan shaxslar
Turkum:21-asr ukrainalik huquqshunoslar
Turkum:Ukrainada ayollarga nisbatan zo‘ravonlik
Turkum:2017-yilda Ukrainada sodir etilgan qotilliklar
Turkum:21-asr ukrainalik ayol huquqshunoslari
Stepan Xmara

Stepan Ilkovich Xmara (1937-yil 12-oktabr – 2024-yil 21-fevral) ukrainalik shifokor, Sovet dissidenti va siyosatchi boʻlgan.

Lvov davlat tibbiyot instituti talabasi sifatida Xmara Samizdat harakatida qatnashib, SSSRda taqiqlangan ni nashr etgan.

1980-yilda KGB tomonidan qoʻlga olingan Xmara „Ukraina millatchiligi faoliyati“ uchun 7 yil qattiq rejimdagi lagerda qamoq va 5 yil surgun jazosiga hukm qilingan. 1987-yilda Ukrainaga qaytgan va 1988-yilda Ukraina Xelsinki guruhi rahbarlaridan biriga aylangan. 1990-yil aprelda bu tashkilot Ukraina Respublikachilar partiyasiga aylantirilgan.

1990-yil oktabrda Xmara Granitdagi inqilobda qatnashgan. Amalga oshirilgan noroziliklar vaqtida 13 kunlik ochlik eʼlon qilgan.

Ukraina Xalq harakati, Ukraina Konservativ Respublikachilar partiyasi va Batkivshchina aʼzosi sifatida Xmara 1990–1998-yillarda va 2002–2006-yillarda Verxovna Radada (Ukraina parlamenti) ishlagan. 2006-yilgi Ukraina parlamenti saylovlarida Kostenko va Plyushch Ukraina milliy bloki partiyasidan oʻz nomzodini qoʻygan Xmara parlamentga kirishga muvaffaq boʻlmagan.

2004-yilda Xmara Viktor Yushchenkoni qoʻllab-quvvatlagan Apelsin inqilobining yuzlab ishtirokchilaridan biri boʻlgan.

Xmara 2024-yil 21-fevralda 86 yoshida vafot etgan. 25-fevral kuni Kiyevning asosiy maydoni Maidan Nezalezhnostida Xmaraning dafn marosimi oʻtkazilgan. U Baykov qabristoniga dafn qilingan.

 

Turkum:1937-yilda tugʻilganlar
Turkum:2024-yilda vafot etganlar
Turkum:Ukraina Xalq partiyasi siyosatchilari
Turkum:Batkivshchina siyosatchilari
Turkum:Ukraina dissidentlari
Turkum:Ukraina Davlat ordeni sohiblari
Turkum:Ukraina Ozodlik ordeni sohiblari
Turkum:Danilo Galitskiy nomidagi Lvov milliy tibbiyot universiteti bitiruvchilari
Turkum:Sovet dissidentlari
Turkum:Ukraina millatchilari
Turkum:Baykov qabristoniga dafn etilganlar
Gʻazola

Gʻazola (696-yilda Kufa yaqinida vafot etgan) – xorijiylar harakatining yetakchisi.

 Biografiyasi 
Mosulda tugʻilgan Gʻazola Shabib ibn Yazid ash-Shayboniyning xotini edi. Shabib Umaviylar hukmronligiga qarshi isyon koʻtargan va bu isyonda Gʻazola faol ravishda uning tarafida harakat qilgan. Gʻazola qoʻshinlarga boshchilik qilgan va bu orqali Yarmuk jangida Juvayriya binti al-Horis kabi ilgari jang qilgan musulmon ayollar yoʻlidan borgan.

Bir jangda Gʻazola Umaviylar noibi Hajjoj ibn-Yusufni qochishga va Kufadagi saroyiga yashirinib olishga majbur qilganLeila Ahmed, Women and Gender in Islam: Historical Roots of a Modern Debate (Yale University Press, 1992) p.71.

Milodiy 696-yilda (hijriy 77-yil) Gʻazola bir kun davomida Kufa shahrini nazoratga olganidan soʻng, masjidda erkak jangchilarga imomlik qilib namoz oʻqigan. Bu namoz davomida u Qur’ondagi eng uzun suralardan ikkitasini tilovat qilganLeila Ahmed, Women and Gender in Islam: Historical Roots of a Modern Debate (Yale University Press, 1992) p.71M. A. Shaban, Islamic history: A new interpretation (Cambridge University Press, 1971) p.107Mohammad Ibn Jareer Al-Tabari, History of Messengers and Kings, Ch. 51, p.80;Ali Masudi, Gardens of Gold, (Dar al-Andalus, Beirut, 1965), Ch. 3, p.139.

Gʻazola jangda halok boʻlgan va boshi kesilib, Hajjoj ibn Yusufga taqdim etish uchun yuborilgan. Biroq uning eri Shabib bir otliqni yuborib, ayolining boshini olib ketayotgan kishini oʻldirgan va Gʻazolaning boshini munosib tarzda dafn etgan.

 

Turkum:Umaviylar xalifaligining harbiy harakatlari tarixi
Turkum:Tugʻilgan yili nomaʼlum boʻlgan kishilar
Turkum:696-yilda vafot etganlar
Nothing Is Lost (You Give Me Strength)

„Nothing Is Lost (You Give Me Strength)“ – kanadalik qoʻshiqchi The Weeknd tomonidan ijro etilgan qoʻshiq. 2022-yil 15-dekabrda XO, Hollywood Records va Republic Records tomonidan chiqarilgan va Avatar: The Way of Water (2022) filmiga moʻljallangan saundtrek albomning bosh singli sifatida taqdim etilgan. Qoʻshiq The Weeknd, Swedish House Mafia musiqiy guruhidagi trio, shuningdek, filmning musiqiy kompozitori Simon Franglen tomonidan yaratilgan. Musiqiy jihatdan, „Nothing Is Lost (You Give Me Strength)“ – „gʻururlantiruvchi“ ballada boʻlib, „madhiyaviy“ kuyga, naqarotda kuchli barabanlar ovoziga ega va baʼzan orqa planda qabilalarga xos sheʼr-qoshiqlar eshtiladi.

 Tarixi va chiqarilishi 
2022-yil 4-dekabrda The Weeknd oʻzining ijtimoiy tarmoqdagi sahifasiga saundtrek tizerini joylashtirib, chiqish sanasi – 16-dekabrga ishora qildi. 7-dekabrda James Cameron rejissyorligidagi filmning yangi treyleri chiqdi. Treyler qoʻshiq nomi bilan atalib, qoʻshiqdan parchalar joylashtiriladi. Matbuot anjumaniga koʻra, qoʻshiq „filmning epik doirasini, ajoyib ekshnni va hayajonli dramasini ifodalashni maqsad qilgan“. Filmning premyera marosimida boʻlgan intervyuda prodyuser Jon Landau Complexga shunday deydi: „The Weeknd kelganida, Swedish House Mafia qoʻshiqning kontseptsiyasini yaratdi va ular bizning bastakorimiz Simon Franglen bilan ishlashni boshlashdi. Va birgalikda ular The Weekndning oʻziga xosligini aks ettiruvchi, ammo filmga mos qoʻshiq yaratdilar. Va bu biz uchun juda muhim edi. Biz filmning oxirida undan tashqariga chiqadigan (mutlaqo aloqasi yoʻq) narsa boʻlishini xohlamadik, lekin u bu hamkorlikka mamnuniyat bilan rozi boʻldi, uning ovozi juda ham goʻzal, ey Xudoyim“.

 Kompozitsiyasi 
„Nothing Is Lost (You Give Me Strength)“ qoʻshigʻining soʻzlarini The Weeknd oʻzi yozgan va musiqasini Swedish House Mafia hamda Simon Franglen bilan birga bastalagan. Qoʻshiq chiqarilganidan beri musiqa va kino tanqidchilari uni „dramatik“ va „ulugʻvor“ ballada sifatida taʼriflab, unda „trance ohanglariga yaqin ritm va pulsni eslatuvchi sintezatorlar“, „madhiyasifat“ orkestr ohangi hamda naqarotida „momaqaldiroqdek“ zarbli cholgʻular mavjudligini qayd etganlar.

 Musiqiy klipi 
„Nothing Is Lost (You Give Me Strength)“ qoʻshigʻi uchun videoklip 2023-yil 16-yanvarda chiqarilgan. Suratga olish ishlari 2022-yil dekabrda Tailandning Krabi shahrida amalga oshirilgan. Klipdagi aktyorlarning aksariyati tailandlik.

 Chartlar 
+ „Nothing Is Lost (You Give Me Strength)“ning chartlardagi oʻrni Chart (2022–2023) Eng yuqorioʻrin New Music (ARIA) 19 Singles Sales (OCC) 84 Hot Singles (RMNZ) 5 Download (Circle) 200 (HRT) 73 Hot Overseas (Billboard Japan) 6

 Chiqarilish tarixi 
+ „Nothing Is Lost (You Give Me Strength)“ning chiqarilish tarixi Hudud Sana Format Leybl Har xil 2022-yil 15-dekabr 

 

Turkum:2022-yil qoʻshiqlari
Turkum:2022-yil singllari
Turkum:The Weeknd qoʻshiqlari
Turkum:The Weeknd tomonidan yozilgan qoʻshiqlar
Turkum:Republic Records singllari
Turkum:XO (yozuv leybli) singllari
Éva Bednay

Éva Bednay (shuningdek, Eve B’ay nomi bilan ham tanilgan, 1927-yil 1-mayda tugʻilgan – 2017-yil 21-iyunda vafot etgan) – venger rassomi. Budapeshtda tahsil olgan Bednay 1970-yillarning boshlarida Amerika Qoʻshma Shtatlarida yashagan, soʻngra Germaniyaning Bonn shahriga joylashgan. 2009-yilda uning ijodiga bagʻishlangan koʻrgazma Niderlandiyaning Wassenaar shahridagi De Paauw saroyida, Vengriya va Germaniya elchixonalari hamkorligida oʻtkazilgan. Keyingi yili, yaʼni 2010-yilda, Budapeshtdagi Markaziy Yevropa Madaniyat Instituti Bednayning 1980-yillardan beri Vengriyada oʻtkazilgan birinchi retrospektiv koʻrgazmasiga mezbonlik qilgan. Uning asarlari Germaniya va Niderlandiyadagi ommaviy kolleksiyalari, shuningdek, xususiy kolleksiyalarda ham mavjud.

 Biografiyasi 
Bednay 1927-yil 1-mayda Vengriya Qirolligining Budapesht shahrida dunyoga kelgan. 1946-yilda Budapeshtdagi amaliy sanʼat kollejini tugatgan va oʻsha yerda , va Erzsébet Paris bilan birga tahsil olgan. Bednay Dezső Bednayga turmushga chiqqan. Uning turmush oʻrtogʻi István koʻchasida joylashgan mebel salonini boshqargan va shu yerda mebel dizayni, interyerlar va emal sanʼati bilan shugʻullangan. Faoliyatining dastlabki yillarida Bednay va uning turmush oʻrtogʻi Nogironlar davlat institutida sanʼat boʻyicha dars bergan. Ular yosh avlodni sanʼat orqali bozorga mos kasb-hunarga oʻrgatgan.

1950-yillarda eri tasviriy sanʼatga yanada chuqurroq kirib borgan sari Bednayning uslubi ham oʻzgarishni boshladi. U ilgari, asosan, Art Nouveau yoʻnalishida ishlagan boʻlsa-da, bu davrda zamonaviyroq, abstrakt ifoda usullaridan foydalangan. Uning ijodiga Mark Shagall, Henri Matisse, Amedeo Modigliani va Pablo Picassoning asarlari taʼsir koʻrsatgan. Biroq u Gʻarbda rivojlangan ekspressionizm yoki pop-art kabi yoʻnalishlaridan oʻz asarlarida foydalanmagan.

 

 

 Tanlangan asarlar
Edith Bruck

Edith Bruck (1931-yil 3-mayda tugʻilgan)Edith Bruck: Who love you like this. Philadelphia: Paul Dry Books, 2001, p. 3; Philip Balma: Edith Bruck in the Mirror. Fictional Transitions and Cinematic Narratives (Shofar Supplements in Jewish Studies). West Lafayette, IN: Purdue UP, 2014, p. 2. Recently Edith Bruck claimed her birth year was often wrongly stated as 1932, while the correct year was 1931. Podcast source , minute 1:34:43 – vengriyalik yozuvchi, rejissyor. Asosan, Italiyada istiqomat qiladi va italyan tilida ijod qiladi.

 Yoshlik davri 
Edith Bruck 1931-yilda Ukraina chegarasi yaqinidagi Tiszabercel qishlogʻida kambagʻal oilada dunyoga kelgan. 1944-yilda ota-onasi, ikki ukasi va opasi bilan birga Osvensim konslageriga yuborilgan va shu yerda onasi vafot etgan. Keyinchalik oilasi Daxauga koʻchirilgan va u yerda otasidan ayrilgan. Soʻngra Christianstadtga va nihoyat, Bergen-Belsen lageriga joʻnatilgan. Shuningdek, Bruckning bir ukasi ham konsentratsion lagerda vafot etgan. Bruck esa dastlab Vengriyaga qaytgan, keyinchalik Chexoslovakiyaga ketib, oʻsha yerda boshqa bir opasining oilasi bilan birga yashagan.

 Karyerasi 
1959-yilda u oʻzining „Chi ti ama così“ avtobiografiyasini nashr etgan.

1971-yilda Bruck oʻzining „Sulla porta“ deb nomlangan ilk pyesasini yozgan. Shuningdek, Rim shahrida tashkil etilgan „Teatro della Maddalena“ teatrining asoschilaridan biri hisoblangan. 1970-yillardan 1990-yillarga qadar Italiya davlat telekanali RAIda rejissyor va ssenariynavis sifatida faoliyat yuritgan.

Bruck venger shoirlari Attila József va Miklós Radnóti asarlarini italyan tiliga tarjima qilgan. Shuningdek, asarlari boshqa tillarga, jumladan, venger, daniya, golland, ingliz va nemis tillariga tarjima qilingan.

 Shaxsiy hayoti 
16 yoshida Bruck Milan Grünga turmushga chiqqan va oila Isroilga koʻchib oʻtgan. Biroq ular keyingi yili ajrashishgan. Soʻngra Bruck Dany Roth bilan oila qurgan, ammo bu nikoh ham ajralish bilan yakun topgan. Keyinchalik harbiy xizmatdan qochish maqsadida Bruck ismli tanishi bilan turmush qurgan. 20 yoshida u bilan ajrashgan boʻlsa-da, biroq erining familiyasini saqlab qolgan. 1954-yilda Bruck Rimga koʻchib oʻtgan hamda keyinchalik italiyalik yozuvchi va rejissyor Nelo Risiga turmushga chiqqan.

 

 

 
 EDITH BRUCK – Rivista Primi Piani
 Edith Bruck, eine Stimme der Shoah – by Giorgia Sogos Wiquel
Shahobiddin Abdulhalim ibn Taymiyya

Shihobiddin Abdulhalim ibn Taymiyya (1230 – 1284) – musulmon olimi muhaddis, ilohiyot olimi, qozi, huquqshunos, Ibn Taymiyyaning otasi. Otasi Majdiddin ibn Taymiya va ukasi Faxriddin (vafoti 1225-yil) hanbaliy fiqh mazhabining nufuzli olimi boʻlgan.
 

Turkum:1284-yilda vafot etganlar
Turkum:1230-yilda tugʻilganlar
Turkum:Ibn Taymiyya oilasi
Turkum:Hanbaliylar
Tohavi Romli

Tohavi Romli (Abuya Entoh nomi bilan tanilgan) – indoneziyalik ulamo va Al-Istiqloliya islom maktab-internati rahbari. Internat 1957-yilda Tangerang viloyatidagi nufuzli ulamo Abuya Ahmad Dimyathi tomonidan tashkil etilgan. Tohabi Romli Abuya Uci Turtusining ukasi.
 

Turkum:Yashayotgan insonlar
Turkum:Tangeranglik kishilar
Alice Kertész

Alice Kertész (shuningdek, Alíz Kertész nomi bilan ham tanilgan; 1935-yil 17-noyabrda tugʻilgan) – sobiq vengriyalik gimnastikachi.

Alice Kertész yahudiy millatiga mansub boʻlib, Vengriyaning Budapesht shahrida dunyoga kelgan. 1954-yilgi Badiiy gimnastika boʻyicha Jahon chempionatining jamoaviy bahslarida Vengriya terma jamoasiga kumush medalni qoʻlga kiritishda yordam bergan.

Kertész 1956-yilda Melburnda boʻlib oʻtgan Yozgi Olimpiada oʻyinlarida koʻchma jihozlar bilan bajariladigan jamoaviy bahslarda oltin medal, shuningdek, jamoaviy tarzda bir nechta mashqlarni oʻzida birlashtirgan kombinatsiyaviy mashqlarda kumush medalni qoʻlga kiritgan.

2011-yil iyun oyida Vengriya gimnastika federatsiyasi tomonidan Kertész va uning olimpiya terma jamoasi aʼzolari Vengriya Prezidenti medali bilan taqdirlagan.
Ildikó Pécsi

Ildikó Pécsi (1940-yil 21-mayda tugʻilgan – 2020-yil 5-dekabrda vafot etgan) – vengriyalik aktrisa. 1961-yildan beri yuzdan ortiq filmlarda suratga tushgan.

 Tanlangan filmografiyasi 
YilSarlavhaRolEslatmalar1962The Man of Gold1963Tales of a Long Journey1970Szerelmi álmok – Liszt1976The Fifth SealA Strange Role1977Rain and Shine1978Just like Home2008Virtually a Virgin
Katalin Makray

Katalin Makray (1945-yil 5-aprelda tugʻilgan) – vengriyalik sobiq gimnastikachi, 1964 va 1968-yillarda boʻlib oʻtgan Yozgi Olimpiada oʻyinlarida sihtirok etgan.

Makray Vengriyaning sobiq prezidenti Pál Schmittning turmush oʻrtogʻi boʻlib, 2010-yildan 2012-yilgacha erining prezidentlik davrida Sándor saroyida Vengriyaning birinchi xonimi boʻlib xizmat qilgan.
Sulton al-Vaʼizin Sheroziy

Sayyid Muhammad Sheroziy (1894-yil 12-may – 1971-yil 11-oktabr), odatda Sulton al-Vaʼizin Sheroziy („Sherozlik voizlar shahzodasi“Translators' Preface) nomi bilan tanilgan shia islomi olimi edi. 1927-yil 27-yanvardan boshlangan 10 kechadan ortiq Peshovarda shia va sunniy musulmonlar oʻrtasida boʻlib oʻtgan ommaviy munozara haqida hikoya qiluvchi „Peshawar Nights“ asarini yozganPeshawar Nights.

Sultonu al-Vaʼizin Sheroziy 1894-yil 12-mayda Tehronda tugʻilgan. Tehrondagi boshlangʻich maktabni tugatgandan soʻng, u otasi bilan Karbaloga koʻchib oʻtdi va baʼzi havzalarda tahsil olgan.

 Kitobining umumiy mazmuni 
Kitobga koʻra, u shia musulmonlari va sunniy musulmonlar oʻrtasidagi ommaviy munozarada qatnashgan. Bahs 1924-yil 27-yanvardan boshlab Peshovarda (hozirgi Pokistonda, oʻsha paytda Britaniya Hindistonining bir qismi boʻlgan) boʻlib oʻtgani aytiladi. Bahsda shia gʻolib boʻldi. Muqaddimaga koʻra:

 Muloqotning asosiy sharti shundan iborat ediki, faqat har ikki mazhab tomonidan maqbul deb topilgan dan foydalanish lozim edi. Muloqot Peshovar shahrida keng tarqalgan fors tilida oʻtkazildi, bu yerda uning baʼzi avlodlari istiqomat qilishardi. Toʻrt muxbir tomonidan yozib olingan va gazetalarda kunma-kun eʼlon qilingan bayonnoma keyinchalik Tehronda kitob shaklida nashr etildi va tez orada Sharqda nufuzli manba darajasiga koʻtarildi. Ushbu asar 1971-yilda Tehronda chop etilgan toʻrtinchi nashrga asoslanib tayyorlangan boʻlib, aynan shu yili Sulton al-Vaʼizin 75 yoshida vafot etgan ediThe Translators' Preface stats: The death of Sultan al-Wa'izin in 1971 is mentioned by Michael M.J. Fischer in Iran: From Religious Dispute to Revolution - p.178, Harvard University Press 1980..

 

Turkum:1971-yilda vafot etganlar
Turkum:1894-yilda tugʻilganlar
Esma Alić

Esma Alić (2002-yil 8-oktabrda Sarayevoda tugʻilgan) – bosniyalik togʻ changʻisi sportchisi.

 Faoliyati 
Esma Alić 2002-yil 8-oktabrda Sarayevoda tugʻilgan. Alić besh yoshida changʻi uchishni oʻrgangan. U xalqaro musobaqalardagi debyutini 2018-yil 29-noyabr kuni Avstriyaning Sölden shahrida boʻlib oʻtgan FIS gigant-slalomida amalga oshirgan. Ilk yirik xalqaro musobaqasi sifatida esa u 2019-yil fevral oyida Sarayevoda oʻtkazilgan Yevropa Qishki Olimpiya yoshlari festivali (EYOF)da ishtirok etib, gigant-slalom dasturida 37-oʻrinni egallagan va oʻzining eng yaxshi natijasini qayd etgan.

Keyingi yillarda u asosan Bolqon yarim orolida hamda unga qoʻshni davlatlarda oʻtkaziladigan FIS musobaqalarida qatnashgan. Esma Alić 2020-yilda Lozannada oʻtkazilgan Qishki Yoshlar Olimpiya oʻyinlarida qatnashgan, unda u gigant-slalom va slalom dasda ishtirok etgan, biroq ikkala musobaqani ham yakunlay olmagan.

Esma Alić 2021-yilda ilk bor togʻ changʻisi boʻyicha Jahon chempionatida ishtirok etdi. Biroq Italiyaning Kortina d’Ampezzo shahrida oʻtkazilgan bu musobaqalarda ham u gigant-slalom hamda slalom bahslarida natija qayd eta olmadi. Shu yilning qishki mavsumi yakunida u slalom yoʻnalishida ilk bor Bosniya va Gersegovina chempioni unvonini qoʻlga kiritdi.

U yirik xalqaro musobaqadagi ilk eʼtiborga molik natijasini 2022-yilda Pekinda boʻlib oʻtgan Qishki Olimpiya oʻyinlarida qayd etdi. Gigant-slalom dasturida 45-oʻrinni egalladi. U 2025-yilda Saalbach-Hinterglemmda boʻlib oʻtgan musobaqada ishtirok etdi va 22-oʻrinni egalladi. 2025-yil 4-aprelda Val Casiesda (Italiya) boʻlib oʻtgan navbatdagi FIS musobaqasida 108.35 ball bilan 30-oʻrinni egalladi.

 Yutuqlari 

 Qishki Olimpiya o‘yinlari 
 Peking 2022: 45. Slalom, DSQ

 Jahon chempionatlari 
 Cortina d’Ampezzo 2021: DNF, DNF Slalom
 Saalbach-Hinterglemm 2025: 22. Jamoaviy, 43.

 

Turkum: Bosniya va Gersegovinalik olimpiada oʻyinlari ishtirokchilari
Zsófia Balla

Zsófia Balla (1949-yil 15-yanvarda tugʻilgan) – asli ruminiyalik venger shoiri va essenavis. Vengriyadagi eng koʻzga koʻringan ayol shoiralardan biri.

 Biografiyasi 
Zsófia Balla 1949-yil 15-yanvarda Ruminiyaning Kluj-napoka shahrida etnik vengerlar oilasida dunyoga kelgan. Otasi yozuvchi, onasi esa nemis tili oʻqituvchisi boʻlgan. Balla Kluj Musiqa akademiyasida skripka boʻyicha tahsil olgan va u yerni 1972-yilda tamomlagan. Birinchi turmush oʻrtogʻi bilan ajrashgach, 1997-yilda shoir Csaba Báthori bilan turmush qurgan.

Zsófia Balla oʻzining dastlabki sheʼrlarini 1965-yilda „Igaz Szó“ jurnalida nashr etgandan. Shundan keyin uning birinchi sheʼrlar toʻplami 1968-yilda Buxarestda „A dolgok emlékezete“ nomi chop etilgan. 11972-yildan boshlab Balla Kluj-napoka radiosining venger boʻlimida musiqa muharriri sifatida ish boshlagan va ushbu lavozimdagi faoliyatini 1985-yilda radio yopilguniga qadar davom ettirgan. Shundan soʻng, Ruminiyaning „Elore“ deb nomlanuvchi milliy gazetasida jurnalist, shuningdek, ikki haftalik jurnalning adabiy muharriri boʻlib faoliyat yuritgan. 1990-yilda Balla Vengriya Yozuvchilar uyushmasiga aʼzo boʻlgan, 1992-yilda esa „Jelenkor“ nomli adabiy jurnalning tahrir hay’ati tarkibiga qoʻshilgan. 1993-yildan beri Vengriyaning Budapesht shahrida istiqomat qiladi.

 Mukofotlari 
Zsófia Balla Vengriyadagi eng koʻzga koʻringan shoiralaridan biri va koʻplab mukofotlarga sazovor boʻlgan. Jumladan, 1984 hamda 1991-yillarda Ruminiya Yozuvchilar uyushmasi mukofoti, shuningdek, 1996-yilda Vengriyaning Attila József kabi yuksak mukofotlarni qoʻlga kiritgan. 2008-yilda Vengriya Respublikasi Laureati (Magyar Köztársaság Babérkoszorúja) unvonini bilan taqdirlangan.

 

Turkum:1949-yilda tugʻilganlar
Turkum:15-yanvarda tugʻilganlar
Turkum:Shoiralar
Turkum:Ruminiyada tugʻilganlar